Río Guadalquivir ao seu paso por Córdoba.
O **río Guadalquivir** é un río andaluz. O seu nome procede do árabe *wadi al-Kabir* ("río grande"), chamado Betis (*Baetis*) desde a era prerromana ata a invasión árabe.

Percorrido
----------

Nace no concello de Quesada, na serra de Cazorla, na provincia de Xaén, e desemboca en Sanlúcar de Barrameda (provincia de Cádiz) no océano Atlántico, pasando polas cidades de Sevilla e Córdoba. A súa lonxitude é de 657 km. É navegable desde a súa foz ata Sevilla, uns 80 km aproximadamente. Desde esta cidade ata o mar esténdese unha ampla chaira, coñecida como as marismas do Guadalquivir.

O Guadalquivir é o único río de España con tráfico fluvial significativo. Na actualidade só é navegable ata Sevilla. En tempos dos romanos era navegable ata Córdoba e mesmo ata Andújar. As augas do Guadalquivir viron pasar algunhas das civilizacións que determinaron o curso histórico da Península Ibérica, como os fenicios, tartessos, iberos, romanos ou árabes.

Afluentes
---------

Pola beira esquerda: Guadiana Menor, Guadalbullón, Guadajoz, Genil, Corbones, Guadaira.

Pola beira dereita: Guadalimar, Jándula, Yeguas, Guadalmellato, Guadiato, Bembézar, Viar, Rivera de Huelva, e Guadiamar.

Localidades importantes nas beiras
----------------------------------

Provincia de Xaén: Mengíbar, Villanueva de la Reina, Andújar, Marmolejo e Santo Tomé.

Provincia de Córdoba: Villa del Río, Montoro, El Carpio, Córdoba e Palma del Río.

Provincia de Sevilla: Peñaflor, Lora del Río, Villaverde del Río, Brenes, Alcalá del Río, La Rinconada, La Algaba, Camas, Sevilla, San Juan de Aznalfarache, Gelves, Coria del Río e La Puebla del Río.

Provincia de Cádiz: Sanlúcar de Barrameda e Trebujena.

Protección medioambiental
-------------------------

Na cabeceira da conca do Guadalviquir sitúase o Parque Natural das Serras de Cazorla, Segura e Las Villas, nas que o río percorre uns 50 km, pero encadra ademais os vales altos doutros afluentes. No estuario da desembocadura, está asentado, en parte, o Parque nacional de Doñana.

Outros
------

Na década dos 2020 a necesidade de auga para regadío fai que a profundidade a que se está a perforar pozos no val supere os 100 m, atopándose ás veces con bolsas de gas natural.

Galería de imaxes
-----------------

* Ponte romana, CórdobaPonte romana, Córdoba
* A ponte Quinto Centenario, SevillaA ponte *Quinto Centenario*, Sevilla
* Corvos mariños en DoñanaCorvos mariños en Doñana
* Imaxe aérea da desembocaduraImaxe aérea da desembocadura

Notas
-----

1. ↑  Ostos, Rosario (2023-06-15). "Un géiser de fuego lleva 15 días ardiendo en Fuente Carreteros y nadie sabe cuándo se apagará". *Cordópolis* (en castelán). Consultado o 2023-06-15.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Río Guadalquivir Modificar a ligazón no Wikidata*** |

* Pontes sobre este curso de auga (mapa/imaxes) en Wikidata.

|  |  |
| --- | --- |
| Control de autoridades | 
* Wd: Q14309
* WorldCat
* VIAF: 316429404
* BNE: XX452069
* BNF: 139598952
* BRE: 2346458
* EBID: ID
* GeoNames: 2516973
* GND: 4094186-3
* ISNI: 0000 0001 2035 2124
* LCCN: sh85057567
* OSM: 290000
* PARES: 77812
* Pleiades: 256010
* TGN: 7007769
* Trismegistos: 43648

 |